EELNÕU

NARVA  LINNAVALITSUS 

KORRALDUS
Narva                                                                                                               01.2007.a.

Teenindusmaa määramine,

katastriüksuse piiride kinnitamine 

ja maa ostueesõigusega erastamine

Narva linnas, Kose tn 20
Garaažiühistu ROOLI TAGA
Vastavalt Maakatastriseaduse §20 lõige 4, Maareformi seaduse §20 lõige 1; §21 lõige 4 ja 5; §22 lõige 1; §221 lõige 1, 6;  §222 lõige 2; §223 lõige 1, 3, 7, 8; §23 lõige 1 ja 5, Maa ostueesõigusega erastamise korra (kinnitatud Vabariigi Valitsuse 06.11.1996.a. määrusega nr 267) ja Kohaliku omavalitsuse korralduse seaduse §30 lõige 1 punkti 3 ning lähtudes Garaažiühistu ROOLI TAGA (Viru Maakohtu  registriosakonnas registrikood 80003900, asukoht: Kreenholmi 35-34 Narva) volitatud  isiku hr Gennadi Rodionov’i (isikukood 33609243712) avaldusest ja Ida-Viru maavanema 15.12.2006.a korraldusest nr 1597 "Loa andmine välismaalastele ja Eesti eraõiguslikele juriidilistele isikutele maa erastamiseks"
1. Määrata Kose tn 20 ehitise teenindamiseks vajaliku maa suuruseks 3245 m 2

2. Kinnitada mõõdistatud maaüksuse piirid asukohaga Narva linn, Kose tn 20. Registreerida maaüksus maakatastris riigi nimele:

2.1. maaüksuse sihtotstarve on elamumaa (E);
2.2. maaüksuse pindala on 7 209 m 2, sellest: ehitiste alune maa 3 245 m2.

3.Erastada ostueesõigusega maa Garaažiühistule ROOLI TAGA (Viru Maakohtu  registriosakonnas registrikood 80003900, asukoht: Kreenholmi 35-34 Narva)
4. Erastatav maaüksus asub Narva linnas, Kose tn 20 ja on moodustatud mõõdistatud katastriüksuse plaani alusel. Erastataval maal asuvad ehitised kuuluvad Ehitisregistri andmetel 04.01.2007.a. seisuga Garaažiühistule ROOLI TAGA
5. Maa maksustamishind on 04.01.2007.a. koostatud ostueesõigusega erastatava maa maksustamishinna akti alusel 180 225 krooni. Maa ostu-müügihind on 180 225 krooni, sellest kuni poole  s.o. 90 112 krooni võib tasuda erastamise väärtpaberites . Seoses 17.11.2006.a. teostatud ettemaksuga väärtpaberites summas 5460 krooni, lugeda maa ostu-müügihind osaliselt tasutuks, tasuda veel 174 765 krooni puudujääv summa.   Maa erastamise korraldaja kulud on  901 krooni.
6. Ida-Viru Maavalitsuse eriarve number (rahas maksmisel) on 10552002775004 SEB Eesti Ühispanga kood 401, viitenumber 11112. Maa ostuhind tasutakse kas korraga või pikaajaliste maksetena osade kaupa. Maa ostuhinnast vähemalt 10% s.o 18023 krooni ja maa erastamise korraldaja kulud tuleb tasuda enne maa ostu-müügi lepingu vormistamist. Maa ostu-müügihinnast võib kuni 50% tasuda hüvitusväärtpaberi, rahvakapitali obligatsiooni või rahaga. Maa erastamise korraldaja kulud tasutakse rahas Narva Linnavalitsuse Arhitektuuri- ja Linnaplaneerimise Ameti arvele 221023548292 Hansapank kood 767.
7. Maa ostueesõigusega erastamisel on maa omanik kohustatud :

7.1. ehitiste renoveerimise ja uusehitiste rajamise kooskõlastama Narva Linnavalitsusega;

7.2. täitma Narva linna heakorra eeskirju.

7.3. uute hoonete ehitamine ja olemasolevatele hoonetele juurdeehitiste tegemine on piiratud tänava punase joonega.

7.4 kolme kuu jooksul sõlmima maa ostu-müügilepingu ja asjaõiguslepingu ning hüpoteegi seadmise lepingu maa erastamise otsuse jõustumisest ( s.o. linnavalitsuse korralduse kättesaamise päevast, üleandmisel allkirja vastu).

8. Kui maa ostueesõigusega erastamise õigust omav isik ei sõlmi mõjuva põhjuseta ostu-müügilepingut nimetatud tähtaja jooksul, kaotab ta maa erastamise õiguse. Sellisel juhul jäetakse ehitise teenindamiseks vajalik maa riigi omandisse ja ehitise omaniku kasuks seatakse hoonestusõigus Vabariigi Valitsuse kehtestatud korras.
9. Korraldust on võimalik vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisest.

10. Korraldus jõustub seadusega sätestatud korras.

Tarmo Tammiste 
Linnapea                                                                                                   Ants Liimets 

                                                                                                                  Linnasekretär                                                                                                                                                                     
